|  |  |
| --- | --- |
| 20.2.2018.  NORAKSTS | Nr.15/7 |

**GROZĪJUMI JELGAVAS PILSĒTAS DOMES 2017.GADA 20.JŪLIJA LĒMUMĀ NR.9/4 “PROJEKTA “JELGAVAS AMATU VIDUSSKOLAS INFRASTRUKTŪRAS UZLABOŠANA UN MĀCĪBU APRĪKOJUMA MODERNIZĀCIJA, 2.KĀRTA” IESNIEGŠANA”**

(ziņo I.Škutāne)

**Atklāti balsojot: PAR – 15** (A.Eihvalds, I.Jakovels, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Pamatojoties uz Jelgavas pilsētas domes 2017.gada 20.jūlija lēmumu Nr.9/4 “Projekta “Jelgavas Amatu vidusskolas infrastruktūras uzlabošana un mācību aprīkojuma modernizācija, 2.kārta”(turpmāk – Projekts), 2017.gada 29.augustā Jelgavas pilsētas pašvaldība Jelgavas pilsētas Integrēto teritoriālo investīciju projektu iesniegumu vērtēšanas komisijai iesniedza Projekta iesniegumu “Jelgavas Amatu vidusskolas infrastruktūras uzlabošana un mācību aprīkojuma modernizācija, 2.kārta” darbības programmas "Izaugsme un nodarbinātība" 8.1.3. specifiskā atbalsta mērķa "Palielināt modernizēto profesionālās izglītības iestāžu skaitu" ietvaros pirmajā projektu iesniegumu atlases kārtā.

2018.gada 16.janvārī Jelgavas pilsētas Integrēto teritoriālo investīciju projektu iesniegumu vērtēšanas komisija pieņēma lēmumu Nr.2-18/43 “Par projekta iesnieguma Nr.8.1.3.0/17/I/004 nosacījumu izpildi”, saskaņā ar kuru 2018.gada 1.februārī tika noslēgta vienošanās starp Centrālo finanšu un līgumu aģentūru un Jelgavas pilsētas pašvaldību par Projekta īstenošanu. Projekta kopējās izmaksas bija plānotas 3 659 942,00 *euro*, no tām 2 921 183,00 *euro* – ERAF finansējums, 128 875,72 *euro* - valsts budžeta dotācija pašvaldībām un 609 883,28 *euro* - Jelgavas pilsētas pašvaldības līdzfinansējums.

Saskaņā ar Jelgavas pilsētas pašvaldības veiktajiem iepirkumiem “Sporta stadiona pārbūves Pulkveža Oskara Kalpaka ielā 34A, Jelgavā būvuzraudzība” - id.Nr. JPD2018/61/MI, “Būvprojekta “Sporta stadiona pārbūve Pulkveža Oskara Kalpaka ielā 34A” izstrāde un būvdarbu autoruzraudzība” - id.Nr. JPD2017/33/MI, “Sporta stadiona pārbūve Pulkveža O. Kalpaka ielā 34A” - id.Nr.JPD2018/41/AK, “Jelgavas Amatu vidusskolas ēku Akadēmijas ielā 25 un Elektrības ielā 8, Jelgavā pārbūves būvuzraudzība” - id.Nr. JPD2018/102/AK, “Jelgavas Amatu vidusskolas ēkas pārbūves būvprojektu izstrāde un būvdarbu autoruzraudzība” - id.Nr. JPD/2017/44/AK, ”Jelgavas Amatu vidusskolas ēku pārbūve Akadēmijas ielā 25 un Elektrības ielā 8” - id.Nr. JPD2018/108/AK, “Metālapstrādes procesa kompleksa iekārtu piegāde pašvaldības iestādēm” iepirkuma 3.daļu “Virpas piegāde” – id.Nr. JPD2018/55/AK, “Metālapstrādes procesa kompleksa iekārtu piegāde pašvaldības iestādēm” iepirkuma 1.daļu “Metināšanas iekārtu, metālapstrādes darbagaldu un inventāra piegāde Elektrības ielā 8”, id. Nr. JPD2018/93/AK, “Metālapstrādes procesa kompleksa iekārtu piegāde pašvaldības iestādēm” iepirkuma 2.daļu “Metālapstrādes procesa iekārtu piegāde” id.Nr. JPD2018/132/AK rezultātiem, Projekta izmaksas palielinājās par 1 260 952.40 *euro* un tā kopējās izmaksas ir 4 920 894.40 *euro*, kuras veido: 2 921 183,00 *euro* - ERAF līdzfinansējums, 128 875,72 *euro* - valsts budžeta dotācija pašvaldībām un Jelgavas pilsētas pašvaldības līdzfinansējums 1 870 836,28 *euro*.

Ņemot vērā iepriekš minēto un, lai nodrošinātu Projekta īstenošanu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2017.gada 20.jūlija lēmumā Nr.9/4 “Projekta “Jelgavas Amatu vidusskolas infrastruktūras uzlabošana un mācību aprīkojuma modernizācija, 2.kārta” iesniegšana”(turpmāk – Lēmums) šādus grozījumus:

1. Aizstāt Lēmuma 1.punktā skaitli “3 659 942.00” ar skaitli “4 920 894.40”, skaitli “609 883.28 ar skaitli “1 870 836.28”.
2. Svītrot lēmuma 2.1.apakšpunktu.
3. Aizstāt lēmuma 2.2.apakšpunktā skaitli “1 959 942.35” ar skaitli “2 779 626.08”.
4. Aizstāt lēmuma 2.3.apakšpunktā skaitli “500 000.00” ar skaitli “1 191 268.32”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 21.decembrī